MUNICIPIUL CRAIOVA







CONSILIUL LOCAL AL MUNICIPIULUI CRAIOVA

HotĂrâre NR.194
privind prorogarea termenului prevăzut la art.2 din Hotărârea Consiliului Local al Municipiului Craiova nr.148/2016 referitoare la aprobarea procedurii de acordare a unor înlesniri la plată
Consiliul Local al Municipiului Craiova, întrunit în şedinţa ordinară din data de 25.05.2017;

Având în vedere raportul nr.64445/2017 întocmit de Direcţia Impozite şi Taxe prin care se propune prorogarea termenului prevăzut la art.2 din Hotărârea Consiliului Local al Municipiului Craiova nr.148/2016 referitoare la aprobarea procedurii de acordare a unor înlesniri la plată;

În conformitate cu prevederile Legii nr.227/2015 privind Codul fiscal cu modificările şi completările ulterioare şi ale art.184 şi art.185 alin.1 lit.b şi alin.6 din Legea nr.207/2015 privind Codul de procedură fiscală, cu modificările şi completările ulterioare;
În temeiul art.36 alin.2 lit.b coroborat cu alin.4 lit.c, art.45 alin.2 lit.c, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală. 
HOTĂRĂŞTE:
Art.1. Se aprobă prorogarea termenului prevăzut la art.2 din Hotărârea Consiliului Local al Municipiului Craiova nr.148/2016 referitoare la aprobarea procedurii de acordare a unor înlesniri la plată, constând în scutirea de majorări de întârziere aferente obligaţiilor fiscale principale cuvenite bugetului local de către persoanele fizice care au calitatea de contribuabili ai bugetului local al Municipiului Craiova, până la data de 31.12.2017.

Art.2. La data intrării în vigoare a prezentei hotărâri, se modifică în mod corespunzător art.2 alin.2, art.5 alin.2, art.6 alin.2 şi alin.3 lit.a, lit.c din anexa la Hotărârea Consiliului Local al Municipiului Craiova nr.148/2016.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Impozite şi Taxe vor duce la îndeplinire prevederile prezentei hotărâri.

